LIT พุ่งพรวด 10% รับผลบวกมาตรการลงทุนโครงการขนาดเล็ก
LIT พุ่งพรวด 10% รับผลบวกมาตรการลงทุนโครงการขนาดเล็ก โดย ณ เวลา 14.52 น.อยู่ที่ 6.60 บาท บวก 0.60 บาท หรือ 10.00% มูลค่าการซื้อขาย 33.10 ล้านบาท
31 ส.ค. 2558

ผู้สื่อข่าวรายงานว่า ราคาหุ้น บริษัท ลีซ อิท จำกัด (มหาชน) หรือ LIT ณ เวลา 14.52 น.อยู่ที่ 6.60 บาท บวก 0.60 บาท หรือ 10.00% มูลค่าการซื้อขาย 33.10 ล้านบาท  โดยเปิดตลาดที่ 6.05 บาท ต่ำสุดที่ 6.05 บาท สูงสุดที่ 6.65 บาท
บล.เอเซีย พลัส ระบุในบทวิเคราะห์ (27 ส.ค.) นายอภิศักดิ์ ตันติวรวงศ์ รมว.คลัง เตรียมเสนอมาตรการกระตุ้นเศรษฐกิจเข้า ครม. ในสัปดาห์หน้าภายใต้ชื่อ “โครงการเติมเต็มเศรษฐกิจฐานราก” วงเงินรวมกว่า 1.2 แสนล้านบาท โดยจะอัดฉีดเม็ดเงินเข้าสู่ระบบผ่านหลายช่องทางทั้งกองทุนหมู่บ้าน (5 หมื่นล้านบาท) โครงการแจกเงินตำบาล (3.62 หมื่นล้านบาท)
และการเร่งใช้จ่ายในโครงการลงทุนขนาดเล็ก (4 หมื่นล้านบาท) ซึ่งคาดว่าจะส่งผลต่อการเติบโตของเศรษฐกิจในประเทศได้ภายในระยะ 3 เดือนข้างหน้า ซึ่งการให้ความช่วยเหลือจะเป็นไปในรูปของเงินกู้ soft loan ไม่คิดอัตราดอกเบี้ย แก่กลุ่มเกษตรกรและรากหญ้าที่ได้รับผลกระทบโดยตรงทั้งจากปัญหาภัยแล้งและภาระหนี้สินครัวเรือนที่อยู่ระดับสูงภายใต้เงื่อนไขที่ระบุให้นำไปประกอบอาชีพ ไม่ให้นำไปชำระคืนหนี้สินเดิม ซึ่งจะส่งผลบวกต่อการจับจ่ายใช้สอยของผู้บริโภค และสร้างความเชื่อมั่นต่อการฟื้นตัวของเศรษฐกิจ และในที่สุดก็จะช่วยกระตุ้นความต้องการสินเชื่อของกลุ่ม non bank 
SINGER, TK, LIT, THANI, SAWAD, JMT เป็นบริษัทในกลุ่มลีสซิ่งที่ฝ่ายวิจัยประเมินว่าจะได้รับผลบวกสูงสุดจากมาตรการกระตุ้นเศรษฐกิจดังกล่าว เนื่องจากเกี่ยวข้องกับฐานลูกค้าที่ส่วนใหญ่เป็นกลุ่มรากหญ้า โดย SINGER จะได้รับผลบวกจากกำลังซื้อของผู้บริโภคตามหมู่บ้านและตำบลที่จะมีกำลังจับจ่ายใช้สอยเพิ่มขึ้น ส่วน TK ซึ่งครองส่วนแบ่งตลาดสูงสุดในกลุ่มสินเชื่อเช่าซื้อรถจักรยานยนต์ในประเทศจะได้รับผลบวกโดยเฉพาะกำลังซื้อของเกษตรกรที่เพิ่มขึ้น
ส่วน LIT, SAWAD, THANI, ASK จะได้รับผลบวกจากมาตรการลงทุนในโครงการขนาดเล็ก ทำให้ความต้องการสินเชื่อของผู้ประกอบการ SME (LIT, SAWAD) 